open-index/open-wikipedia-markdown huggingface dataset:
Neuvostoliiton säveltäjäliitto

**Neuvostoliiton säveltäjäliitto** () oli neuvostoliittolainen taidemusiikin säveltäjien järjestö, joka perustettiin 1920-luvulla kilpailleiden *Uuden musiikin yhdistyksen ASM:in* ja Venäläisten proletariaattimuusikoiden yhdistyksen RAPM:in tilalle kommunistisen puolueen päätöksellä vuonna 1934. Liitto valvoi puolueen näkemyksen mukaisen sosialistisen realismin ideaalin toteutumista Neuvostoliiton musiikkielämässä. Musiikki, joka ei täyttänyt näitä ideaaleja, tuomittiin ”formalistisena”, ja sen todettiin olevan ”mädäntyneen lännen dekadenttia musiikkia”. Järjestön pääsihteerinä toimi yli 40 vuoden ajan säveltäjä Tihon Hrennikov.

## Lähteet
* Meri Herrala:  Neuvostosäveltäjien kokemuksen tutkimisen ja arvottamisen ongelma vuoden 1948 antiformalismikampanjassa
* Neuvostosäveltäjä poliittisen vallan valvomana – tarina 2: Alfred Schnittke (arkistoitu)
Ab urbe condita

**Ab urbe condita** (latinaa, ) tarkoittaa seuraavia:

* *[[Ab urbe condita (ajanlasku)|ab urbe condita]]*, myöhempien historioitsijoiden omaksuma antiikin Roomassa joissain luetteloissa käytetty ajanlaskun alkukohta roomalaisessa kalenterissa ja juliaanisessa kalenterissa Rooman perustamisesta vuonna 752 eaa. tai 753 eaa. Esiintyy myös muodossa *ano urbis conditae*, ja kummastakin muodosta käytetään lyhennettä AUC.
* ''Ab urbe condita'', roomalaisen historioitsijan Liviuksen kirjoittama kirja.
Frankfurtin pörssi

**Frankfurtin pörssi** () on pörssi Frankfurt am Mainin kaupungissa ja sen naapurikaupungissa Eschbornissa Saksassa.

Frankfurin pörssi on maailman suurimpia arvopaperipörssejä. Se on osa Deutsche Börse AG (Saksan pörssi) -yhtiötä. Frankfurtin pörssi on suurin Saksan pörsseistä ja merkittävä toimija myös Euroopan markkinoilla.

Tammikuussa 2016 Deutsche Börse oli (Frankfurtin pörssissä) listattujen yhtiöiden yhteenlasketulta markkina-arvoltaan (1&nbsp;563 mrd.) maailman yhdeksäneksi suurin pörssi. Eurooppalaisista pörsseistä suurempia kuin Deutsche Börse (Frankfurtin pörssi) ovat Lontoon pörssi ja Euronext.

Frankfurtin pörssin (Deutsche Börsen) osakeindeksejä ovat DAX, DAXplus, CDAX, DivDAX, LDAX, MDAX, SDAX, TecDAX, VDAX ja EuroStoxx 50.

## Lähteet

## Aiheesta muualla

*Frankfurtin pörssin sivut
Jyri Hänninen

**Jyri Hänninen** (s. 19. toukokuuta 1971 Lappeenranta) on suomalainen liiketalouden opettaja, yrittäjä ja entinen yleisurheilija.

Koulutukseltaan Hänninen on kauppatieteiden maisteri ja kasvatustieteiden kandidaatti. Hän on toiminut vuodesta 2000 Lappeenrannan kaupunginvaltuuston jäsenenä (kok.). Vuosina 2004–2021 hän toimi Lappeenrannan kaupunginhallituksen jäsenenä. Vuodesta 2021 hän on ollut Lappeenrannan kaupunginvaltuuston ensimmäinen varapuheenjohtaja.

Yleisurheilussa hänen parhaita saavutuksiaan ovat kolmiloikan halli-Suomen-mestaruus 1998, SM-hallikisojen hopea 2000 ja Kalevan kisojen pronssi 1996. Aikuisten maaottelussa hän edusti Suomea kolmesti.

## Lähteet

## Aiheesta muualla
*  (Tilaajille).
Trendi

**Trendi** on A-lehtien kustantama naisille suunnattu digimedia ja entinen aikakauslehti. Se käsittelee muotia, kauneutta, trendejä, hyvinvointia, lifestylea ja ilmiöitä.

## Historia
Vuonna 1989 perustettu *Trendi* ilmestyi paperilehtenä maaliskuuhun 2024 asti. Paperilehti ilmestyi 10 kertaa vuodessa. Huhtikuussa 2024 Trendi muuttui digitaaliseksi mediaksi.

Painetun lehden lopettaminen perusteltiin lukijoiden uudenlaisilla tottumuksilla, sillä lehden digitaaliset sisällöt olivat jo pitkään keränneet huomattavasti enemmän yleisöä kuin painettu versio. Muutoksen yhteydessä Trendin artikkelit muuttuivat maksuttomiksi digisisällöiksi.

Trendin päätoimittaja on vuodesta 2017 ollut Mari Karsikas.

Trendi-lehden sisarusjulkaisuna oli aiemmin ''Veli''-lehti, alun perin nimellä *Trendi Veli.* Sisarusjulkaisu lopetti joulukuussa 2008.

## Tunnetuimmat artikkelit
Lokakuussa 2020 ilmestyneen Trendi-lehden haastattelu pääministeri Sanna Marinista levisi kansainväliseksi viraalihitiksi. Erityistä huomiota keräsivät haastattelun ohessa julkaistut Jonas Lundqvistin ottamat ja Suvi Poutiaisen stailaamat muotikuvat, joissa Marin poseerasi jakussa ja suomalaisen Kalevala Koru -merkin asusteissa ilman aluspaitaa, jolloin dekoltee jäi paljaaksi. Uutismedioiden artikkelit aiheesta keräsivät yhteensä 142 miljoonaa näyttökertaa, ja kuvat herättivät ihailun lisäksi myös runsaasti somekeskustelua pääministerille sopivasta käytöksestä. Vastaliikkeenä naisvihaksi koetulle kommentoinnille lukuisat naiset ja miehet ympäri maailmaa jakoivat sosiaalisessa mediassa omia paidattomia jakkukuviaan aihetunnisteella #imwithsanna, jolla osoitettiin tukea Marinille ja naisten vapauksille pukeutua kuten haluaa.

## Lähteet
Gaël Givet

**Gaël Givet-Viaros** (s. 9. lokakuuta 1981 Arles) on ranskalainen jalkapalloilija. Hän pelasi kotimaansa lisäksi 4,5 vuotta Englannissa. Hän pelasi Ranskan Ligue 1:ssä 208 ottelua, joissa hän teki kahdeksan maalia, ja Englannin Valioliigassa 99 ottelua, joissa hän teki kolme maalia. Hän oli pelipaikaltaan puolustaja.

Ranskan maajoukkuetta Givet edusti 12 kertaa. Hän pelasi ensimmäisen maaottelunsa elokuussa 2004 ja viimeisen lähes päivälleen kaksi vuotta myöhemmin. Hän kuului Ranskan joukkueeseen MM-kilpailuissa 2006 mutta ei päässyt turnauksessa pelaamaan.

## Lähteet
Hermannin lentoasema

**Hermannin lentoasema** oli Helsingin Vanhankaupunginlahdella vuosina 1915–1918 toiminut venäläisten, saksalaisten ja suomalaisten vesilentokenttä. Se sijaitsi nykyään mantereeseen täytetyn Kyläsaaren pohjoispuolella. Lentoasema kuului Venäjän Itämeren laivaston 2. ilmailuprikaatin organisaatioon 4. ja 5. ilmailudivisioonasta riippumattomana erillisyksikkönä. Lentoasemalla oli kaksi kankaista lentokonehallia sekä muutamia muita rakennuksia miehistöä ja varastointia varten. Lentoasema rakennettiin 1915 alussa.

2. ilmailuprikaatin käytössä ollessaan Hermannin lentoasemalla oli lentokoneita kahdeksan, joista Viroon liittyvän yhteystoiminnan vuoksi paikalla saattoi olla kerrallaan 2–4 lentokonetta. Koneet olivat pääasiassa Stetinin M-9 -lentoveneitä ja Stetinin M-16 -vesitasolentokoneita. Vanhankaupunginlahden jäätyessä talven ajaksi tehtiin vesitasoihin jalakset ponttonien sijaan. 

Saksalaiset ja suomalaiset valkoisen armeijan joukot valtasivat lentoaseman 13. huhtikuuta 1918 Helsingin taistelun aikana. Pari päivää myöhemmin sen johdon otti luutnantti Väinö Mikkola. Aseman kalustona oli neljä sotasaaliina saatua Stetinin M-16 -lentovenettä. Kapteeni Seber määräsi 5. toukokuuta lentoaseman päälliköksi luutnantti Bertel Mårtensonin, joka saapui 8. toukokuuta Helsinkiin Friedrichshafenilla. Saksalaiset siirsivät asemalle kesällä neljän Friedrichshafen-lentokoneen osaston.

Kesäkuussa 1918 annettiin lentoasemalla myös ohjaaja- ja tähystäjäkoulutusta, mutta elo–syyskuussa 1918 kaksi Stetinin M-16:ta siirrettiin Santahaminan lentoasemalle ja kaksi Turun Vähä-Heikkilän lentoasemalle. Hermannin lentoasema lakkautettiin ja sinne jäivät ainoastaan saksalaiset Friedrichshafenit.

## Lähteet

## Aiheesta muualla
* 
* 
* 
* T. Hannus : Ilmailumme lasten kengissä. Muistelmia Hermannin lentoaseman toiminnasta, Hakkapeliitta, 05.07.1932, nro 27, s. 6, Kansalliskirjaston digitaaliset aineistot
Alou Diarra

**Alou Diarra** (s. 15. heinäkuuta 1981 Villepinte, Ranska) on ranskalainen jalkapalloilija, joka edustaa Englannin Valioliigassa pelaavaa West Ham Unitedia. Hän on pelipaikaltaan keskikenttäpelaaja.

Diarra aloitti uransa CS Louhans-Cuiseaux'ssa, josta hän siirtyi Bayern Müncheniin vuonna 2000. Hän ei pelannut otteluakaan Münchenissä ja viettikin suurimman osan ajastaan lainalla SC Freiburgissa. Vuonna 2002 Diarra siirtyi Gérard Houllierin valmentamaan Liverpooliin, mutta ei päässyt sielläkään kertaakaan kentälle ja viettikin kauden 2002–2003 lainalla Le Havressa ja seuraavan kauden pääasiassa Bastiassa. Kaudet 2004–2006 hän pelasi lainalla Lensissa.

Kesällä 2006 Olympique Lyonnais hankki Diarran korvaamaan Real Madridiin 17,7 miljoonalla punnalla siirtynyttä Mahamadou Diarraa. Diarra siirtyi Lyonista kesällä 2007 vahvistamaan Girondins Bordeaux'n keskikenttää. Kauden 2011–2012 hän pelasi Marseillessa ja seuraavaksi kaudeksi hän siirtyi West Ham Unitediin.

Ranskan maajoukkueessa Diarra on pelannut vuodesta 2004 lähtien ja maaotteluita hänelle on kertynyt 44. Hänet valittiin Ranskan joukkueeseen vuosien 2006 ja 2010 MM-kisoihin.

## Lähteet
* 
*
Lino Oviedo

**Lino César Oviedo Silva** (23. syyskuuta 1943 – 2. helmikuuta 2013) oli paraguaylainen kenraali ja poliitikko, joka toimi maan asevoimien komentajana.

Oviedo nousi kuuluisuuteen helmikuussa 1989 osallistuessaan kaappauksessa, joka syöksi vallasta pitkäaikaisen diktaattori Alfredo Stroessnerin. Oviedo lähti politiikkaan aluksi Colorado-puolueessa ja myöhemmin oman Unace-liikkeensä johdossa.

Hän yritti kaapata vallan presidentti Juan Carlos Wasmosylta huhtikuussa 1996. Sotaoikeus tuomitsi hänet 1998 kymmeneksi vuodeksi vankilaan, mutta presidentti Raúl Cubas armahti hänet. Kun Cubas erosi 1999 Luis María Argañan salamurhan jälkeen, johon sekä Oviendon että Cubasin katsottiin sekaantuneen, Lino Oviendo pakeni maasta Argentiinaan. Oviendo sai turvapaikan Argentiinassa, mutta sekaantui vastoin sen ehtoja Paraguayn politiikkaan ja hänet karkotettiin Patagoniaan Tulimaan saaristoon. Myöhemmin hän siirtyi Brasiliaan.

Hän palasi Paraguayhin 28. kesäkuuta 2004 ja hänet vapautettiin vankilasta syyskuussa 2007 hänen kärsittyään puolet kymmenvuotisesta rangaistuksestaan. Vapautuksen jälkeen korkein oikeus kumosi Oviedon tuomion entisten kenraalien todistuksen perusteella, jonka mukaan mitään kaappausta ei ollut tapahtunut. Tämä salli Oviedon asettua ehdokkaaksi vuoden 2008 presidentinvaaleihin. Hän sai vaaleissa noin viidenneksen äänistä.

Oviedo oli ilmoittautunut uudestaan ehdokkaana vuoden 2013 presidentinvaaleihin. Hän kuitenkin kuoli helikopterionnettomuudessa, kun oli palaamassa maan pohjoisosissa pidetystä vaalitilaisuudesta.

## Lähteet

## Aiheesta muualla
* Paraguay man crucified in public (BBC)
* Paraguayssa vaihtui valta  (Verkkouutiset huhtikuu 1999)
* Kaljunhoito ei lykännyt karkotusta  (Verkkouutiset)
Tokion pörssi

**Tokion pörssi** () tai **TSE**, oli yksi maailman suurimmista osakemarkkinoista maailmassa rahanarvolla mitattuna. Pörssi on perustettu vuonna 1949. Sen tunnetuin osakeindeksi on vuonna 1950 perustettu Nikkei-indeksi. Tokion pörssissa noteerattujen yhtiöiden markkina-arvon mukaan painotettu, 33 eri teollisuuden sektorin osaindeksistä koottu, heinäkuusta 1969 alkaen laskettu osakeindeksi on nimeltään Topix. Topix-indeksi lasketaan yli 2&nbsp;000 osakkeen pohjalta. Kaikkiaan kymmenen suuryrityksen osaketta painotettiin kesäkuun 2017 lopussa yli 1,0 prosentin painolla.

Tokion pörssi ilmoitti vuoden 2011 lopussa yhdistyvänsä Osakan pörssin kanssa. Yhdistymisellä pörssit pyrkivät vastaavaan rahoitusalan kasvavaan kilpailuun. Yhdistyminen toteutui vuoden 2013 tammikuussa. Japanin markkinaviranomainen hyväksyi yhdistymisen heinäkuussa 2012. Yhdistymisen seurauksena syntyi Japanin pörssi (JPX). Tammikuussa 2016 JPX-pörssissä listattujen yritysten markkina-arvoksi laskettiin 4&nbsp;522 miljardia Yhdysvaltain dollaria. Japanin pörssi on maailman kolmanneksi tai neljänneksi suurin arvopapereiden markkinapaikka.

Käytännössä pörssien yhdistymisessä saavutettiin seitsemän miljoonan jenin säästöt toimien integroinnin johdosta Tokion pörssin sulauduttua osaksi Osakan pörssiä. Tokion ja Osakan pörssit jatkoivat ainakin aluksi uuden Japanin pörssin tytäryrityksinä. 

## Japanin pörssin markkina-arvoltaan suurimpia yrityksiä

Tilanne Topix-indeksin perusteella (30. kesäkuuta 2017 mukaan) ja talousjulkaisu *[[Forbes]]in* mukaan:

Talousjulkaisu Forbesin mukaan yli 40 miljardin dollarin markkina-arvo oli toukokuussa 2017 myös Japan Post Holdings -yhtiöllä (55,1&nbsp;mrd. USD) ja Canonilla (41,6&nbsp;mrd. USD).

## Lähteet

## Aiheesta muualla

* Tokion pörssi
Sortavalan lentoasema

**Sortavalan lentoasema** perustettiin 14. kesäkuuta 1918. Se sijaitsi Sortavalan keskustassa Vakkolahden rannalla, lähellä Pitkäsiltaa. Lentoaseman konesuojan muodostivat aluksi kaksi kankaista vajaa, joihin mahtui kaksi lentokonetta. Kolmas lentokone oli laskusillalla. Puurakenteinen lentokonehalli valmistui lokakuussa 1918. Varsinaisena lentokenttänä käytettiin neliökilometrin laajuista Läppäjärven selkää.

Sortavalan lentoaseman ensimmäinen lentokone oli Friedrichshafen FF49C, joka tuli 26. kesäkuuta 1918. Sortavalan lentoasemalta toimivien lentokoneiden tehtävänä oli valvoa Laatokkaa, mutta sieltä suoritettiin lentoja myös maarintamille Laatokan pohjoispuolelle. Suomen ilmavoimien ensimmäinen varsinainen tiedustelulento ulkomaille tapahtui 27. helmikuuta 1919, kun kapteeni Väinö Mikkola ja kersantti C-E Leijer suorittivat ilmakuvausmatkan Pietariin. Friedrichshafen FF49C:t siirrettiin Koivistolle 5. joulukuuta 1918 ja 22. maaliskuuta 1919.

Lentoasemalta pyrittiin tukemaan myös Aunuksen retkeä. Eversti Gunnar von Hertzen ja vänrikki Santtu Tschernichin hankkivat retkikunnan käyttöön Rumpler C.8:n, joka joutui tekemään pakkolaskun lähtöpäivänään 21. huhtikuuta 1919.

Syksyllä 1919 suoritettiin postilento Murmanskin Kontiolahteen. Porajärven kapinan vuoksi lentoasemalle siirrettiin 1920 kolme Breguet 14A2-lentokonetta tiedustelutehtäviin itärajalla. Koneet lensivät kaksi onnistunutta matkaa Porajärvelle. Sortavalan lentoaseman toiminta siirtyi Kasinhäntään 1921 alkaen.

## Lähteet
*
Lassi Luoto

**Lassi Luoto** (s. 22. heinäkuuta 1986 Lohja) on suomalainen jalkapalloilija, joka edustaa Ykkösessä pelaavaa Grankulla IFK:ta. Hän on pelipaikaltaan keskikenttäpelaaja.

Luoto on edustanut Veikkausliigassa aikaisemmin FC Viikinkejä sekä Valkeakosken Hakaa. Hän on pelannut yhteensä 36 pääsarjaottelua ja onnistunut kerran maalinteossa.

## Lähteet
Luis Ángel González Macchi

**Luis Ángel González Macchi** (s. 13. joulukuuta 1947) on paraguaylainen lakimies ja poliitikko. Hän oli maansa presidentti 1999–2003 Colorado-puolueesta.

Parlamentin puhemiehenä González nousi presidentiksi 29. maaliskuuta 1999 kuusi päivää varapresidentti Luis María Argañan salamurhan jälkeen ja presidentti Raúl Cubas Graun erottua, kun hänen syytettiin osallistuneen murhaan.

Presidenttinä González kokosi hallituskoalition kriisin vahingoittaman talouden korjaamiseksi. Hallitusyhteistyö ei kestänyt kauan ja Partido Liberal Radical Auténtico lähti hallituksesta ja jätti Gonzálezin ilman parlamentin enemmistön tukea. Hänen suosionsa laski talouden alamäen jatkuessa ja lakien saaminen läpi oli lähes mahdotonta ilman tukea. Gonzálezia vastaan tehtiin vallankaappausyritys toukokuussa 2000. Vallankaappauksesta syytettiin maanpaossa olevalle kenraali Lino Oviedolle uskollisia voimia.

González joutui erikoiseen valoon, kun huomattiin, että hän käyttää virka-autonaan varastettua panssaroitua BMW:tä.

Toukokuussa 2001 keskuspankin johtaja erosi syytettynä laittomista rahansiirroista Yhdysvaltoihin. Rahat olivat peräisin vuonna 1994 ja 1998 konkurssiin menneiltä pankeilta. Gonzálezia vastaan tehtiin viraltapanoyritys korruptiosyytteiden vuoksi 2002, mutta se epäonnistui, ja hän pystyi säilyttämään paikkansa vuoden 2003 vaaleihin asti. Kun Nicanor Duarte Frutos voitti vaalit, Gonzálezia kiellettiin poistumasta maasta ja häntä vastaan nostettiin syyte. Hänet tuomittiin 4. joulukuuta 2006 kahdeksaksi vuodeksi vankilaan laittomista rahansiirroista.

## Lähteet

## Aiheesta muualla
* González Macchi, primer ex presidente que va a la cárcel  (La Raza)
Theodoricus Chartreslainen

**Theodoricus Chartreslainen** (, , n. 1100–1150) oli ranskalainen skolastinen uusplatonilainen filosofi ja teologi. Hän toimi ensin Chartresissa, jossa katedraalikoulu toimi oppineisuuden keskuksena ennen Pariisin yliopiston perustamista, ainakin vuoden 1121 tienoilla. Myöhemmin hän opetti Pariisissa noin vuoden 1140 tienoilla. Vuonna 1141 hän siirtyi jälleen  Chartesiin kansleriksi. Theodoricuksen uskotaan olleen Bernardus Chartreslaisen veli. Hänen oppilaitaan olivat Johannes Salisburylainen ja Herman Carinthialainen.

Veljensä tavoin Theodoricus kiinnitti paljon enemmän huomiota platonilaiseen kuin aristoteeliseen filosofiaan. Hän kirjoitti teoksen *De Sex Dierum Operibus*, joka käsitteli luomisen kuutta päivää tulkiten Jumalan platonilaisesti korkeimmaksi ideaksi, josta kaikki muut ideat luodaan. Tässä hän hyödynsi myös lukuja. Luku yksi vastasi Jumalaa. Samoin kuin kaikki muut luvut johdetaan yhdestä, samoin kaikki muut asiat tulevat Jumalasta.

Theodoricus kirjoitti myös teoksen *Heptateukhon*, joka käsitteli seitsemää vapaata taidetta, sekä kommentaarion teokseen *De Inventione Rhetorica ad Herennium*, joka on osoitus Chartresin koulussa vaikuttaneista humanistisista virtauksista.

Theodoricus oli ensimmäisiä läntisiä oppineita, jotka tukivat arabialaisen kirjallisuuden hyödyntämistä.

## Lähteet

## Aiheesta muualla
*
Berengar Toursilainen

**Berengar Toursilainen** (n. 999 &ndash; 6. tammikuuta 1088) oli ranskalainen varhaisskolastinen teologi ja Chartresin katedraalikoulun johtaja. Hänen esimerkkinsä dialektiikan hyödyntämisessä johti menetelmän leviämiseen Laonin ja Pariisin kouluihin. Hän kävi myös väittelyjä kirkon johdon kanssa ehtoollisen transsubstantiaatio-opista.

Berengar oli Chartresin piispa Fulbertin oppilas. Hänestä tuli vuonna 1030 Saint-Martin de Toursin kaniikki ja myöhemmin katedraalikoulun rehtori. Hän sovelsi dialektista menetelmää kirkon perinteisiin opetuksiin, ja joutui tämän vuoksi ristiriitoihin joidenkin oppien kanssa. Eräs tällainen seikka oli transubstantiaatio-oppi, jonka neljäs lateraanikonsiili nosti kirkon opiksi vuonna 1215. Opin mukaan ehtoollisella käytetty leivän ja viinin substanssi muuttuu ehtoollisella Kristuksen ruumiiksi ja vereksi. Berengarin mukaan tämä oppi on ristiriidassa järjen, kirkon aiempien opetusten ja Raamatun kanssa. Berengar itse edusti Augustinuksen tavoin symbolista tulkintaa, jonka mukaan ehtoollinen on rituaalinen kuva, jossa ehtoollisaineet pysyvät samana, mutta mielessä oleva merkitys muuttuu.

Berengaria syytettiin virheellisestä opetuksesta useissa kirkolliskokouksissa, ja hänet pakotettiin perumaan mielipiteensä. Hän palasi kuitenkin aina takaisin aiempiin opetuksiinsa. Hän kirjoitti näkemyksensä tueksi teoksen *Rescriptum versus Lanfrancum* eli *De sacra coena*, jossa esitti näkemyksensä yksityiskohtaisesti.

## Katso myös

* Berengarilaiset, Berengarin seuraajat
Santahaminan lentoasema

**Santahaminan lentoasema** on Santahaminassa sijaitsevan venäläisen varuskunnan alueelle syksyllä 1918 perustettu lentoasema. Asema aloitti lakkautetulta Hermannin lentoasemalta siirretyllä puisella lentokonehallilla 1919 ja kahdella puisella laskusillalla. Puisen hallin rinnalle rakennettiin tiilinen 1921 ja betoninen 1924. Jokaisella hallilla oli laskusilta veteen ja yhteen halliin mahtui 5-10 lentokonetta.

Lento-osasto 2 siirrettiin Hermannista ja Lentopataljoona Ilmailupataljoonaksi uudelleen nimettynä Turun Vähä-Heikkilän lentoasemalta. Ilmailupataljoonan koulutuslentotoiminta Ilmailukouluna oli pysähdyksissä vielä keväällä 1919.

Ilmailuvoimien esikunta siirtyi Santahaminan lentoaseman yhteyteen 1. heinäkuuta 1921 viideksi vuodeksi. Sinne siirtyi myös 1. maaliskuuta 1924 perustettu Ilmailutelakka, joka korjasi koneita.

Santahaminassa toimi vesilentokentän lisäksi myös Ilmailutelakan ja lentokonetehtaan pääasiallisessa käytössä oleva entiselle ampumaradalle raivattu maalentokenttä, joka oli pohjaltaan liian pehmeä ja mitaltaan liian lyhyt koulutuslentotoimintaan.

Santahaminan lentoasema toimi kuitenkin 1936 valmistuneen Malmin lentokentän edeltäjänä Helsingissä vierailevien osalta.

## Lähteet
* Ilmasotakoulun historia

## Aiheesta muualla
*  **Web archive 2009**
* 
* 
* 
* 
*
Lateraanikonsiili

**Lateraanikonsiili** on viiden katolisen kirkon tunnustaman ekumeenisen kirkolliskokouksen nimi. Kokoukset ovat saaneet nimensä Rooman Lateraanikirkosta.

* Ensimmäinen lateraanikonsiili (1123)
* Toinen lateraanikonsiili (1139)
* Kolmas lateraanikonsiili (1179)
* Neljäs lateraanikonsiili (1215)
* Viides lateraanikonsiili (1512–1517)
Koiviston lentoasema

**Koiviston lentoasema** oli vuosina 1918-1924 Karjalankannaksen Koivistolla toiminut pieni sotilaslentoasema. Alkujaan vesilentokoneille tarkoitetun, Koiviston Kirkkoniemessä sijainneen aseman perustivat Suomen sisällissodan jälkeen saksalaiset, jotka käyttivät sitä Itäisen Suomenlahden tiedusteluun. Saksalaiset vetäytyivät alueelta Brest-Litovskin rauhansopimuksen jälkeen syksyllä, ja lentoasema siirtyi kokonaan suomalaisille.  Syksyllä 1919 sitä käyttivät puolestaan englantilaiset laivaston koneet, joille rakennettiin myös maakenttä Kotterlahden kylään. Englantilaiset pommittivat aktiivisesti Kronstadtia ja Pietaria, mutta suomalaiset itse tekivät vain tiedustelulentoja.  Englantilaisten vetäydyttyä Suomen oma sotilaslentotoiminta oli vilkasta syksyllä 1920 Venäjän kanssa solmittuun Tarton rauhaan asti, joskin koneiden määrä oli pieni. Vuonna 1924 lentoasema lakkautettiin, koska syysmyrsky tuhosi koneet ja konehallin, toiminta siirrettiin Viipuriin.

## Lähteet
*Koiviston viesti 1/2008, Koiviston lentoasema 1918 -1921
The Oath of Black Blood

**The Oath of Black Blood** on Beheritin ensimmäinen kokopitkä albumi. Sen julkaisi saksalainen Turbo Music (LP/CD) vuonna 1991, Yhdysvalloissa JL America (LP/CD/MC) 1992 ja uusintapainoksena Spinefarm (digipak CD) vuonna 2004. JL American versiossa on hieman eroavat kansitaiteet ja virheitä kappalelistauksessa, esimerkiksi Intro puuttuu kokonaan. Albumista on myös monia eri tahojen julkaisemia bootleg-julkaisuja.

Turbo Music lähetti Beheritille 100 dollaria rahaa albumin nauhoittamiseen, mutta tarinoiden mukaan yhtye käytti rahat alkoholiin. Turbo Musicilla ei siis ollut muuta julkaistavaa materiaalia, kuin Demonomancy-demo ja Dawn of Satan's Millenium 7" EP ja julkaisi ne albumina ilman yhtyeen lupaa. Yhtye piti albumia bootleginä, mutta kovan kulttimaineen ja kysynnän vuoksi sitä pidetään yleisesti Beheritin ensimmäisenä albumina. Ensimmäinen virallinen versio albumista on näin ollen vasta Spinefarmin vuonna 2004 julkaisema, uudella kansivärityksellä varustettu laitos. Demokasetilta suoraan kopioitujen kappaleiden äänenlaatu ei ole parhaimmasta päästä ja albumin erittäin raaka äänimaailma johtuu osittain tästä.

## Kappaleet
# Intro
# Metal of Death
# The Oath of Black Blood
# Grave Desecration
# Witchcraft
# Goat Worship
# Demonomancy
# Black Mass Prayer
# Beast of Damnation
# Hail Sathanas
# Dawn of Satan's Millennium

Kappaleet 1-7 on otettu Demonomancy-demolta ja kappaleet 8-11 Dawn of Satan's Millenium EP:ltä.

## Tuotanto
* R. Schaffelhuber ‎– vastaava tuottaja
* Mika Jussila ‎– masteroija
* Hayo Wampel ‎– miksaaja
* Thorncross ‎– kansikuva

## Aiheesta muualla
* 
* http://sadomator.com/beherit/the_oath_of_black_blood01.html 
*
Central Obrera Boliviana

**Central Obrera Boliviana** (COB) on Bolivian suurin ammattiyhdistysten keskusjärjestö. Se perustettiin 1952 Movimiento Nacionalista Revolucionarion valtaan tuoneen kansallisen vallankumouksen jälkeen. Vuosina 1952–1987 COB:ta johti trotskilainen Juan Lechín Oquendo. Sen nykyinen johtaja on Jaime Solares.

COB edustaa noin kahta miljoonaa työläistä. Tärkein COB:n jäsenjärjestöistä on kaivostyöläisten Federación Sindical de Trabajadores Mineros de Bolivia.

COB tukee maan kaasuvarojen kansallistamista ja vastusti vuonna 2000 Cochabamban mielenosoituksissa vesihuollon yksityistämistä. Sillä on ollut huonot suhteet jokaiseen Bolivian presidenttiin 1950-luvun jälkeen. Viimeksi sen järjestämät mielenosoitukset poistivat vallasta Carlos Mesan 2005.
Kansallinen vallankumouksellinen liike (Bolivia)

**Kansallinen vallankumouksellinen liike ** (esp. *Movimiento Nacionalista Revolucionario*) (MNR, ) on 1942 perustettu bolivialainen puolue. MNR syntyi vasemmistolaisena uudistuspuolueena, mutta nykyisin se kannattaa uusliberaalia talouspolitiikkaa. Vuoden 2005 vaaleissa se sai 6,5 % äänistä ja seitsemän paikkaa alahuoneessa ja yhden senaattorin.

Movimiento Nacionalista Revolucionario syntyi vuosien 1932–1935 Chacon sodan aiheuttamasta tyytymättömyydestä. Se perustivat Víctor Paz Estenssoro ja Hernán Siles Zuazo. Tuolloin puolue houkutteli maansa merkittävimmät intellektuellit joukkoonsa. Ensimmäistä kertaa MNR nousi vallankahvaan 1943 Gualberto Villarroelin uudistusmielisessä sotilashallituksessa. Tuolloin puoluetta epäiltiin kuitenkin fasistisympatioista ja Yhdysvallat vaati sen jäsenten poistamista hallituksesta.

MNR johti 1952 kansallista vallankumousta ja hallitsi maata vuoden 1964 sotilasvallankaappaukseen asti. Tuona aikana maahan tuli yleinen ja yhtäläinen äänioikeus ja toteutettiin maauudistus ja tinakaivosten kansallistaminen. Vahvojen persoonien hallitsema MNR hajosi sisäisiin riitoihin. Ensimmäisenä lähti Walter Guevara Arze 1950-luvun lopulla. Suosittu ammattiyhdistysjohtaja Juan Lechín erotettiin 1964. Maanpakolaisvuodet lisäsivät hajaannusta. MNR:n suurinta faktiota ohjasi Paz Estenssoro, joka teki puolueen kannatuksen kannalta merkittävän virheen tukiessaan 1971 diktaattori Hugo Banzeria. Kun Paz siirtyi myöhemmin oikealle, Siles Zuazo lähti johtamaan perustamaansa UDP:ta (Union Democratica Popular), joka liittoutui uuden MIR:in (Movimiento de Izquierda Revolucionaria) kanssa.

Movimiento Nacionalista Revolucionariosta eronneet liikkeet ja niiden johtohenkilöt:
*Movimiento Nacionalista Revolucionario Auténtico (MNRA, 1960), myöhemmin Walter Guevara Arzen Partido Revolucionario Auténtico (PRA) 
*Partido Revolucionario de la Izquierda Nacionalista (PRIN, 1971), Juan Lechín ja Lidia Gueiler Tejada
*Movimiento Nacionalista Revolucionario de Izquierda (MNRI 1971), Hernán Siles Zuazo
*Movimiento Nacionalista Revolucionario Histórico (MNRH, 1978)
*Movimiento Nacionalista Revolucionario Vanguardia (MNRV)

Paz Estenssoro johti MNR:aa vielä vuosien 1978, 1979 ja 1980 vaaleissa. Hänet valittiin uudelleen presidentiksi neljännen kerran 1985, jonka jälkeen hän jäi politiikasta. Talouskriisin myötä Paz ja hänen suunnitteluministerinsä Gonzalo Sanchez de Lozada uudistivat taloutta liberaalin talouspolitiikan mukaan. Sanchez valittiin presidentiksi 1993 vaaleissa.

Vuoden 2002 vaaleissa MNR sai Movimiento Bolivia Libren kanssa 26,9 % äänistä ja 36/130 edustajainpaikkaa ja 11/27 senaattoria ja Sanchez de Lozada valittiin presidentiksi. Hän erosi  kuitenkin jo 2003, ja hänen seuraajansa Carlos Mesa pysyi sitoutumattomana kansallisen yhtenäisyyden nimissä.

Vuoden 2005 vaaleissa MNR sai vain 6,5 % äänistä ja seitsemän paikkaa alahuoneessa ja yhden senaattorin.
Bernard Lama

**Bernard Lama** (s. 7. huhtikuuta 1963 Saint-Symphorien, Ranska) on ranskalainen jalkapallomaalivahti, joka muistetaan seurajoukkueajoilta parhaiten ajastaan Lillessä ja PSG:ssä. Hän edusti urallaan myös Metziä, Brestoisia, Lensiä, West Hamia ja Rennesiä. 

Ranskan maajoukkueessa Lama teki debyyttinsä 17. helmikuuta 1993 4–0 voitto-ottelussa Israelia vastaan. Uransa aikana 44 maaottelua pelannut Lama edusti maataan EM-kisoissa 1996 ja 2000, jossa Ranska voitti Euroopan-mestaruuden. Hän oli myös mukana voittamassa maailmanmestaruutta vuoden 1998 MM-kisoissa pääsemättä kuitenkaan kentälle yhdessäkään ottelussa.

Vuonna 1998 Lama ei selvinnyt huumetestistä selvin paperin ja menetti ykköstorjujan aseman maajoukkueessa Fabien Barthezille.

21. heinäkuuta 2006 Lama nimettiin Kenian maajoukkueen päävalmentajaksi. Debyyttiottelunsa 2. syyskuuta 2006 Kenia hävisi Eritrealle. Kahden kuukauden valmentamisen jälkeen hän lopetti päävalmentajan tehtävässään. Laman korvasi Tom Olaba.

## Lähteet
Erró

**Erró** (oik. **Guðmundur Guðmundsson**, s. 19. heinäkuuta 1932 Ólafsvík, Islanti) on islantilainen kuvataiteilija. Hänen päätyylisuuntansa on postmodernismi. Erró opiskeli kuvataidetta Norjassa ja Italiassa. Erró kuvaa tauluissaan usein sotaa ja taistelua sekä maailman eri ilmiöitä kuten öljykriisejä ja diktatuuria. Hänen piirrosjälkensä on saanut paljon vaikutteita amerikkalaisista sarjakuvista.

## Aiheesta muualla
*http://www.artmuseum.is/desktopdefault.aspx/tabid-2186/3383_read-6283/ 
*http://www.moreeuw.com/histoire-art/erro.htm
Tommi Häti

**Tommi Juhana Häti** (s. 11. huhtikuuta 1971 Helsinki) on suomalainen curling-pelaaja. Hän toimi Markku Uusipaavalniemen kipparoiman joukkueen kakkosheittäjänä yksissätoista arvokisoissa.

Hätin parhaat saavutukset ovat EM-kulta vuodelta 2000, kaksi EM-pronssia (1999 ja 2002), kaksi MM-pronssia (1998 ja 2000) sekä olympialaisten viides tila vuonna 2002. Suomen mestaruuksia hänellä on seitsemän kappaletta vuosilta 1997—2011. Seuratasolla Häti edusti Hyvinkään Curlingia sekä Kulosaari Curling Klubia.

Häti on 187 senttimetriä pitkä ja painaa 83 kiloa. Hän toimii yksityisyrittäjänä mainosalalla ja asuu Hollolassa.

## Katso myös
*Suomen miesten curling-maajoukkue

## Lähteet

## Aiheesta muualla
*Reaktio.fi
Vatikaanin kirkolliskokous

**Vatikaanin kirkolliskokous** on kahden Vatikaanissa kokoontuneen katolisen kirkon tunnustaman ekumeenisen kirkolliskokouksen nimenä:

* Vatikaanin ensimmäinen kirkolliskokous (1867-1870)
* Vatikaanin toinen kirkolliskokous (1962-1965)
Rebel Extravaganza

**Rebel Extravaganza** on norjalaisen black metal -yhtye Satyriconin neljäs albumi.

## Kappaleet
#
#
#
#
#
#
#
#
#
#

## Kokoonpano
* Satyr - kitara, basso, kosketinsoittimet, laulu
* Frost - rummut

**Vierailevat muusikot**
* Bjorn Boge – basso kappaleessa "The Scorn Torrent"
* Bratland – syntetisaattori  "Supersonic Journey"
* S. W. Krupp – kitara kappaleilla "A Moment of Clarity", "Filthgrinder" ja "The Scorn Torrent"
* Anders Odden – kitara kappaleilla "Tied In Bronze Chains", "Prime Evil Renaissance" ja "Supersonic Journey"
* Gylve Nagell (Darkthrone-yhtyeen Fenriz) – lyömäsoittimet kappaleilla "Prime Evil Renaissance" ja "Havoc Vulture"

## Arviot
* Allmusic: 
* Metalliluola: 9+/10
* Soundi: 

## Aiheesta muualla
* Albumi Battlegrim.net-sivustolla 
* 
* 

## Lähteet
O’Haren kansainvälinen lentoasema

**O’Haren kansainvälinen lentoasema** ()  on yksi maailman vilkkaimmista lentoasemista. Se sijaitsee 27 kilometriä Chicagon keskustasta luoteeseen. Se oli matkustajamäärältään maailman vilkkain kenttä vuoteen 1998 asti, jolloin sen ohitti Atlantan kansainvälinen lentoasema. Yhdysvaltain ilmailuhallinnon tilastoinnin mukaan O’Hare on ollut nousujen ja laskujen määrässä Atlantaa vilkkaampi ainakin vuosina 2014 ja 2018. Vuonna 2019 O'Hare oli Yhdysvaltain kolmanneksi vilkkain lentoasema. Lentoasema on United Airlinesin tärkein keskittymä ja American Airlinesin toiseksi tärkein keskittymä. Lentoasemalla on viisi terminaalia, ja sinne lentävät lukuisat niin amerikkalaiset kuin ulkomaalaisetkin lentoyhtiöt.

Kesäkuussa 2018 Chicagon kaupunki päätti, että lentoaseman ja kaupunkikeskustan välille kaivetaan tunneli suurnopeusjunaa varten, urakoijana Elon Muskin The Boring Company.


O'Hare Terminal 1.jpg|Terminaali 1
CTA blue line O'Hare.jpg|O’Haren metroasema  Chicagon metron Sinisellä linjalla
O'Hare International Airport (USGS).png|Ilmakuva lentoasemasta


## Lähteet

## Aiheesta muualla

*Lentoaseman kotisivut 
*Lentoaseman modernisointisuunnitelma 
*
Kaarlen kenttä

**Kaarlen kenttä** on Vaasan pääyleisurheilukenttä, jossa pelataan myös amerikkalaista jalkapalloa sekä jalkapalloa. Kentän yleisökapasiteetti on 5&nbsp;500, joka jakautuu 2&nbsp;500- ja 3&nbsp;000-paikkaisiin katsomoihin. Kaarlen kentän pääkäyttäjä on amerikkalaisen jalkapallon Vaahteraliigajoukkue Wasa Royals. Jalkapallojoukkueista siellä pelaa ottelunsa Vaasan Kiisto. Myös Vasa IFK ja VPS-j pelaavat siellä noin puolet otteluistaan. Kentällä on järjestetty myös Kalevan kisat vuosina 1986, 2004, 2013 ja 2024. Kenttä sijaitsee Vaasan urheilupaikkojen keskittymässä, jossa sijaitsee myös ravirata, jäähalli, pesäpallostadion, tenniskenttä, uimahalli ja kuuluisa Hietalahden jalkapallostadion. Kentällä on kahdeksan mondopintaista juoksurataa.

## Yleisöennätys
Kaarlen kentällä pidettyjen jalkapallo-otteluiden yleisöennätys on 5&nbsp;823 katsojaa maaottelussa Suomi–Bulgaria, joka pelattiin 4. elokuuta 1988.

Parhaimmillaan vuonna 2001 oli yhtenä päivänä 10&nbsp;500 katsojaa.

## Merkittäviä kilpailuja
*vuonna 2001 European cup first league (2&nbsp;pv), katsojia noin 19&nbsp;000. 
*vuonna 2004 Kalevan kisat (3&nbsp;pv), katsojia noin 16&nbsp;000. 
*vuonna 2007 European cup first league (2&nbsp;pv), katsojia noin 14&nbsp;000. 
*vuonna 2016 Stafettkarnevalen.

Kaarlen kentällä on järjestetty muun muassa vuonna 2008 veteraanien yleisurheilun SM-kilpailut ja yleisurheilun Euroopan joukkuemestaruuskilpailujen ykkösliigan kilpailut vuonna 2017.

## Lähteet
Valentin Vološinov

**Valentin Nikolajevitš Vološinov** (, 30. kesäkuuta (J: 18. kesäkuuta) 1895 Pietari – 13. kesäkuuta 1936 Leningrad) oli venäläinen kielitieteilijä. Hänen teoriansa ovat vaikuttaneet erityisesti kirjallisuudentutkimukseen, kielitieteeseen ja marxilaisen ideologian teoriaan. Hän kuului Mihail Bahtinin ympärille ryhmittyneeseen piiriin jo Näävelissä vuodesta 1918 lähtien. Vološinov kuului ensin Boris Zubakinin kanssa teosofiseen liikkeeseen, mutta irtautui siitä ja palattuaan Pietariin 1922 aloitti kielititeen opinnot ja kääntyi marxilaiseksi. Hänen läheisin työtoverinsa oli Lev Jakubinski.

Vološinoville kieli kuului kulttuurin ytimeen. Idealistisen kulttuurifilosofian vastapainoksi hän käytti kuitenkin sanaa ideologia. Ideologiaa ei voi erottaa yhteisöllisestä ja historiallisesta kontekstista. Hän kritisoi Ferdinand de Saussuren aloittamaa kielitieteen perinnettä, jossa kieltä tarkasteltiin ensisijaisesti muusta maailmasta irrallisena kielijärjestelmänä. Vološinov ymmärsi kielen pikemminkin toimintana, käytännöllisenä tietoisuutena ja konkreettisena maailmassa olemisena. Kielen keskukseksi tuli puhunta, joka on sosiaalista eikä yksilöllistä kielijärjestelmän realisointia kuten Saussurella. Toisaalta hän kritikoi Vosslerilaista idealistista kielitiedettä.

Vološinovin tunnetuimmat teokset ovat *Freidizm* (1927) ja *Marksizm i filosofija jazyka* (1929).

Vološinov kuoli vuonna 1936 eli 40-vuotiaana tuberkuloosiin.

## Teoksia
*
Koivikko (Kerava)

**Koivikko** on asuinalue, joka kuuluu eteläiseen Keravaan, ja sijaitsee Savion kaupunginosassa. Koivikossa on lähes pelkästään omakoti- ja paritaloja. Alue on vehreää ja sisältää suuria rakentamattomia metsäalueita. Koivikossa on urheilualue, jossa on talvella luistelujää ja jääkiekkokenttä. Kesällä alueella voi pelata tennistä ja muita hiekkakentällä pelattavia pelejä.
Lyonin kirkolliskokous

**Lyonin kirkolliskokous** on kahden Lyonissa kokoontuneen katolisen kirkon tunnustaman ekumeenisen kirkolliskokouksen nimenä:

* Lyonin ensimmäinen kirkolliskokous (1245)
* Lyonin toinen kirkolliskokous (1274)
James Beckford

**James Beckford** (s. 9. tammikuuta 1975 Saint Mary, Jamaika) on jamaikalainen pituushyppääjä.

Beckfordin saavutuksiin kuuluu neljä arvokisojen hopeamitalia: MM-kisoista 1995, olympialaisista 1996, MM-kisoista 2003 sekä halli-MM-kisoista 2004.

Beckfordilla on ulkoratojen Jamaikan ennätys kolmiloikassa (17,92) ja sisäratojen Jamaikan ennätys pituushypyssä (840).

## Henkilökohtaiset ennätykset
;Ulkoradat
* Pituushyppy: 862 (1997)
* Kolmiloikka: 17,92 (1995)

;Sisäradat
* Pituushyppy: 840 (1996)
* Kolmiloikka: 16,99 (1995)

## Lähteet
* 

### Viitteet
Carpentarianlahti

**Carpentarianlahti** on Australian pohjoisosassa sijaitseva suurikokoinen lahti, joka rajoittuu pohjoisessa Arafuranmereen ja idässä Cape Yorkin niemimaahan. Lahden pinta-ala on noin 111&nbsp;890 km² ja sen suurin syvyys on noin 70 metriä. Lahteen laskee yli 20 jokea ja niillä on laaja suisto. Lahdessa sijaitsee 22 saaren muodostama saariryhmä, Wellesleyn saaret.

## Historia
Ensimmäisen tutkimusmatkan Carpentarianlahdelle teki Willem Jansz vuonna 1605 Hollannin Itä-Intian kauppakomppanian toimesta. Hänen miehistönsä joutui taistelemaan vihamielisiä alkuasukkaita vastaan, ja he palasivat Uuden Guinean rannikolle havaitsematta Torresinsalmea. Hollannin Itä-Intian kauppakomppania lähetti hollantilaisen löytöretkeilijä Jan Carstenszin toiselle tutkimusmatkalle vuonna 1623, jolloin hän saavuttuaan paikalle antoi sille sen nykyisen nimen.

## Geologia
Geologisella mittapuulla Carpentarianlahti on iältään nuori – se oli kuivaa maata vielä viimeisimmän jääkauden aikoihin.

## Ilmasto
Alueet lahden ympärillä ovat tasaisia ja alavia. Ilmasto on kuuma ja kostea ja vuodessa on kaksi vuodenaikaa. Kuivakausi kestää huhtikuusta marraskuuhun ja sille ovat tyypillisiä kaakosta tulevat kuivat tuulet. Sadekausi on joulukuusta maaliskuuhun, jolloin tulee suurin osa vuotuisista sateista. Tänä aikana monet alavat alueet tulvivat lahden rannoilla.

### Vyörypilvet
:

Tiedosto:Morning Glory, caminos de nubes.jpg|Carpentarianlahdella esiintyy vyörypilviä joita tässä lentokoneesta kuvattuna, tammikuu 2016. 
Tiedosto:Morning glory clouds.jpg|Carpentarianlahden vyörypilviä, elokuussa vuonna 2009. 

Vyörypilvet () voivat olla yli kilometrin korkeita ja tuhat kilometriä pitkiä, jolloin ne ulottuvat yli koko horisontin. Sopivissa oloissa näitä esiintyy harvinaisena myös muualla maailmassa mutta Carpentarianlahdella ne ovat melko yleisiä.

## Lähteet
*  

### Viitteet

## Aiheesta muualla

* 
* 
* 
* 
*
Mark Edusei

**Mark Edusei** (s. 29. syyskuuta 1976, Kumasi, Ashanti, Ghana) on ghanalainen jalkapalloilija, joka edustaa Italian korkeimmalla sarjatasolla, Serie A:ssa pelaavaa Cataniaa. Catanian ohella myös UC Sampdoria omistaa osan hänen pelaajaoikeuksistaan. Edusein pelipaikka on keskikenttäpelaaja.

## Seurat
*1994-1995: King Faisal Babes
*1995: Al-Ahli
*1995: Hapoel Petah Tikva
*1996-1997: Lecce
*1997-1998: Leiria (lainalla Leccestä)
*1998-1999: Lecce
*1999-2000: Leiria (lainalla Leccestä)
*2000-2001: Bellinzona (lainalla Leccestä)
*2001-2002: Cosenza
*2002-2003: Piacenza (lainalla Cosenzasta)
*2003-2004: Piacenza (lainalla Sampdoriasta)
*2004-2005: Sampdoria
*2005-2006: Torino FC (lainalla Sampdoriasta)
*2006-2007: Calcio Catania
Hannu Kaakko

**Hannu Kaakko** (12. toukokuuta 1951 Oulu – 13. marraskuuta 2006 Oulu) oli suomalainen taidemaalari. Kaakko teki maalauksia, muotokuvia, kollaaseja sekä myös veistoksia tiffanytekniikalla. Lisäksi hän toimi opettajana ja näyttelykuraattorina.

Kaakko valmistui luokanopettajaksi Oulun yliopistosta vuonna 1977. Hänen teoksiaan on useissa julkisissa kokoelmissa Suomessa ja Leverkusenissa Saksassa.

## Aiheesta muualla
* Hannu Kaakon muistokirjoitus Helsingin Sanomissa
*Hannu Kaakon kotisivut
*
Lonesome Crow

**Lonesome Crow** on saksalaisen hardrock -yhtye Scorpionsin vuonna 1972 julkaistu debyyttialbumi. Albumi on yhtyeen ainoa, jolla kitaraa soittaa Michael Schenker. Levy nousi julkaisuaikanaan esille yhtyeen kotimaassa Saksassa, vaikkei menestynyt hyvin. Albumi eroaa huomattavasti musiikillisesti myöhemmistä tunnetummista ja menestyneemmistä Scorpionsin albumeista. Lonesome Crow edustaa myöhemmistä yhtyeen levyistä poiketen kokeellista krautrock-genreä ja sillä on vaikutteita muun muassa progressiivisesta rockista.

Albumin kappale ”Action” on pääpiirteissään hard rockia, mutta kappaleesta löytyy kokeellisen musiikin Krautrockin piirteitä. Kappale on merkitty yhtyeen yhdessä tekemäksi.

## Kappaleet

## Kokoonpano
* Klaus Meine - laulu
* Rudolf Schenker - rytmikitara, taustalaulu
* Michael Schenker - soolokitara, taustalaulu
* Lothar Heimberg - basso, taustalaulu
* Wolfgang Dziony - rummut, taustalaulu

## Lähteet

## Aiheesta muualla
*Scorpions.com
* 
*
Gionatha Spinesi

**Gionatha Spinesi** (s. 9. maaliskuuta 1978 Pisa, Toscana) on italialainen jalkapalloilija. Hän on pituudeltaan 185-senttimetrinen ja oli pelipaikaltaan hyökkääjä. Hän edusti Serie A:ssa Baria ja Cataniaa. Hän lopetti pelaajauransa vuonna 2009.

Spinesi pelasi Serie A:ssa kaikkiaan 115 ottelua, joissa hän teki 33 maalia, ja Serie B:ssä 212 ottelua, joissa hän teki 96 maalia. Hän oli 22 maalillaan Serie B:n paras maalintekijä kaudella 2004–2005, jolloin hän edusti Arezzoa.

Spinesi aloitti uransa synnyinkaupunkinsa seurassa, Pisassa. Marraskuussa 1995 hän siirtyi milanolaiseen suurseuraan, Internazionaleen, muttei päässyt tekemään debyyttiään seuran ykkösjoukkueessa. Tammikuussa 1997 Inter myi hänet sarjatasoa alemmas Serie B:n Castel di Sangroon. Vaikka pikkuseurassa vietetyt kaksi kautta eivät menneet Spinesiltä erityisen hyvin, kiinnostui Serie A -seura Bari hänestä, ja hän siirtyi Bariin kesäkuussa 1998. Barin riveissä Spinesi vietti kuusi kautta ja teki myös pääsarjadebyyttinsä *Gallettin* paidassa. Spinesi jätti seuran helmikuussa 2004, kun seurajohto ei päässyt yhteisymmärrykseen hänen sopimuksensa jatkamisesta. Uudeksi seuraukseen hän valitsi Serie B:n nousijajoukkueen, Arezzon, jolle hän teki ensimmäisen kautensa aikana 22 maalia ja voitti niillä sarjan maalikuninkuuden. Kaudeksi 2005–2006 Spinesi seurasi Arezzon valmentajaa Pasquale Marinoa Cataniaan. Spinesin kausi oli vielä edellistäkin parempi, hän oli 23 maalillaan avainpelaajia Catanian noustessa Serie A:han.

Spinesi pelasi Italian alle 18- ja alle 21-vuotiaiden maajoukkueissa.

## Lähteet
Catalanin luku

Kombinatoriikassa **Catalanin luvut** on joukko luonnollisia lukuja, jotka esiintyvät monenlaisissa laskentaongelmissa, jotka käsittelevät usein rekursiivisesti määriteltyjä objekteja. Luvut ovat nimetty belgialaisen matemaatikon Eugène Charles Catalanin mukaan. 

*n*:s Catalanin luku lasketaan binomikertoimilla seuraavasti: 

:C_n = \frac{1}{n+1}{2n\choose n} = \frac{(2n)!}{(n+1)!\,n!} \qquad\mbox{ kun }n\ge 0.

Rekursiivinen laskutapa:

:C_0 = 1; \ C_n = {2(2n-1)C_{n-1} \over n+1}

Toinen rekursio on:
:C_n = \sum_{k=0}^{n-1} C_k C_{n - k - 1 } 

Pätee myös:

:\frac{C_{n+1}}{C_{n}} = \frac{2(2n+1)}{n+2} 

Ensimmäiset Catalanin luvut (*n*:n arvoilla 0, 1, 2, …) ovat 1, 1, 2, 5, 14, 42, 132, 429, 1430, 4862, 16796, 58786, …

## Ohjelmallinen toteutus
Catalanin luvut ovat laskettavissa JavaScriptillä rekursiolla seuraavalla funktiolla:


```javascript
function catalan(n) {
    if (n == 0) {
        return 1;
    } else if (n > 0) {
        m = 0;
        for (let i = 0; i < n; ++i) {
            m += catalan(i) * catalan(n-i-1);
        }
        return m;
    }
}
```


## Lähteet
Puotinkylän Valtti

**Puotinkylän Voimistelu- ja Urheiluseura Valtti** on helsinkiläinen vuonna 1946 perustettu urheiluseura. Sen suosituin laji on jalkapallo, jossa lisenssipelaajia on noin 1000. Seuran tavoitteena on tarjota itähelsinkiläisille lapsille ja nuorille mahdollisuus harrastaa liikuntaa ja oppia jalkapalloa. Valtin muita lajeja ovat salibandy, kuntoilu sekä veteraanitoiminta. 

Ensimmäinen Valtin jalkapallojoukkue aloitti syksyllä 1946. 70-luvulla Valtti pelasi parhaimmillaan II divisioonassa. Seuran kotiotteluissa Vartiokylän kentällä oli parhaimmillaan lähes 2000 katsojaa. 

Naisten jalkapallo alkoi Valtissa 1976. Jo 1979 Valtin naiset karsivat itsensä SM-sarjaan. 1980 joukkue saavutti SM-pronssia, 1981 SM-hopeaa ja lopulta 1982 SM-kultaa. 1983 Valtti uusi SM-kultansa ja seuran pelaaja Hanna-Mari Sarlin valittiin vuoden naisjalkapalloilijaksi. Joukkuetta valmensi Tony Nyberg.

Tällä hetkellä Valtilla on joukkueita kaikissa poikien ja tyttöjen ikä-luokissa 6-vuotiaista I-junioreista A-junioreihin asti. Seuraan kuuluu myös aktiivisia ikämiesjoukkueita. Vuonna 2008 60-vuotiaiden joukkue pääsi juhlimaan Suomen mestaruutta.

Kaudella 2024 Valtin naisten edustusjoukkue pelaa Naisten Kakkosta ja miesten edustusjoukkue pelaa Miesten Eteläisen piirin Kolmosta.

Seuran lajivalikoima ja historia on seuraava: hiihto- ja yleisurheilu vuodesta 1947, jalkapallo vuodesta 1947, naisten toiminta (voimistelu, jumpat) vuodesta 1947, voimanosto vuodesta 1960, salibandy 1990-luvun alusta, veteraanit omana jaostona vuodesta 2001 sekä kuntoilu lajijaostona vuodesta 2001.

## Lähteet

## Aiheesta muualla
* Valtti Jalkapallo 
* Seuran kotisivu      
* Seuran salibandyjaoston kotisivu
Koivistonkylä (Tampere)

**Koivistonkylä** (puhekielessä *Koikkari*) on Tampereen eteläinen kaupunginosa, joka rajoittuu pohjoisessa Nekalaan, lännessä Taatalaan, etelässä Vihiojaan ja idässä Veisuun. Koivistonkylän lempinimi on Koikkari, ja sieltä ovat kotoisin monet tamperelaiset jääkiekkoilijat, muun muassa Raimo Helminen.

## Historiaa

Koivistonkylä on nimetty Messukylän henkikirjakylään kuuluneen Koiviston torpan mukaan. Torppari Aukusti Koivisto lunasti tilan itsenäiseksi 1920-luvulla. Samaan aikaan alueelta alkoi vilkas rakentaminen ja 1940-luvun puoliväliin mennessä sieltä oli lohkottu jo noin 400 tonttia. Koivistonkylä siirtyi Tampereen kaupunkiin Messukylän kuntaliitoksessa vuoden 1947 alussa.

1960-luvulla Koivistonkylä rajautui suuriin metsiin ja Lempääläntien varressa Sulkavuoreen. Vuoren päällä oli jatkosodan aikana sijainnut Tampereen ilmatorjuntapatteriston ilmatorjuntapatteri, ja sen betoniperustoja on edelleen jäljellä. Sähkölinjaa pitkin kulki talvisin latu, jota myöten saattoi hiihtää nykyisen Hervannan kaupunginosan keskellä sijaitsevan Ahvenisjärven hiihtomajalle. Siitä johti latu edelleen pitkälle Valkeakosken suuntaan Taivalpirtin majalle.

Kuljun moottoritien rakentamisen yhteydessä 1960-luvun puolivälissä osa Sulkavuoresta leikattiin vanhan Lempääläntien liittämiseksi Koivistontiehen. Jäljelle jäänyt kuusikkorinne Taatalan puolella hävitettiin 1977 valmistuneen Osuusliike Voiman Eka-Marketin, nykyisen Prisma-keskuksen tieltä. Koivistonkylän Eka-Marketin rakennukseen tuli myös itsepalvelu-Alko.

Koivistonkylässä sijaitsi Länsilinjat Oy:n vuonna 1947 valmistunut autohalli, joka jäi tyhjilleen yrityksen muuttaessa uusiin tiloihin Sarankulman kaupunginosaan vuonna 1984. Vanha autohalli purettiin 1990-luvun lopulla.

Koivistonkylällä on myös oma harrastejääkiekkoseura nimeltä Koivistonkylän Chiefs.

## Lähteet

## Kirjallisuutta
*Lammi, Essi Maria. *Koivistontien varrelta : Koivistonkylän kaupunginosahistoria*. Tampere: Koivistonkylän omakotiyhdistys, Tampereen kaupunki, 2000. .
Koivistonkylä

**Koivistonkylä** tarkoittaa seuraavia maantieteellisiä kohteita:

* Koivistonkylä, kylä Kurikassa 
* Koivistonkylä, kaupunginosa Tampereella
* Koivistonkylä, kylä Viljakkalassa
* Koivistonkylä, kylä Äänekoskella
* Koiviston kylä, Porin Vanhakoiviston kaupunginosan entinen nimi.

## Katso myös
* Koivisto
Tselada

**Tselada** eli **tšelada**, **tšeladapaviaani** tai etiopianpaviaani (*Theropithecus gelada*) on sukunsa ainoa laji. Se on kehityshistorialtaan sukua makakeille, vaikka muistuttaakin elintavoiltaan ja ulkonäöltään enemmän paviaaneja ja joskus luetaankin niihin. Tselada on vuoristoeläin, jota tavataan 2&nbsp;000–4&nbsp;000 metrin korkeudessa kallioilla, niityillä ja pensastoissa laajalla alueella Tanajärven ympäristössä Etiopiassa. Tseladat voivat muodostaa jopa 400 yksilön laumoja.

## Tuntomerkit

Tselada-uroksen pituus on 60–75&nbsp;cm, hännän pituus 45–50&nbsp;cm ja paino jopa 25&nbsp;kg. Naaras on vain puolet uroksen koosta. Turkki muodostaa uroksilla ylävartaloon pitkän harjan. Kasvoja ympäröi poskiparta, ja sieraimet avautuvat ylöspäin. Lajilla on kaulassa ja rinnassa paljas punainen ihoalue, jota ympäröivät helmimäiset ihoturvotukset. Näitä muodostumia on naaralla lisäksi sukuelinten läheisyydessä. Tselada voi ”siirtää” nahan yläleukansa kohdalta, jolloin hampaat paljastuvat.

## Ravinto

Tseladat käyttävät ravintonaan paviaaneista poiketen pieniä kasvinosia, pääasiassa siemeniä, juuria, lehtiä ja pieniä hedelmiä. Niiden leuat ovat lyhentyneet ja pienentyneet, ja poskihampaat ovat muotoutuneet jauhamaan siemeniä.

## Lähteet
Lappeenrannan Pallo

**Lappeenrannan Pallo** (**LaPa**) on vuonna 1945 perustettu lappeenrantalainen urheiluseura. Aluksi seurassa pelattiin ainoastaan jääpalloa, mutta vuonna 1954 mukaan tuli myös jalkapallo. Jääkiekko tuli seuran lajivalikoimaan mukaan vuonna 1960, minkä lisäksi seurassa on pelattu myös kaukalopalloa.

Jalkapallossa seura pelasi vuosina 1958, 1961 ja 1965–1972 kymmenen kautta Suomen toiseksi korkeimmalla sarjatasolla (nykyinen Ykkönen). Suomen cupissa LaPa ylsi loppuotteluun vuonna 1964, jolloin Reipas oli parempi maalein 1–0. Seura yhdisti miesten edustusjoukkuetoiminnan Lauritsalan Työväen Palloilijoiden kanssa vuonna 1992 muodostaakseen FC Lappeenrannan, joka tunnettiin myöhemmin nimellä Rakuunat. LaPan naisten joukkue pelasi SM-sarjassa kaudet 1986–1987.

Kaukalopallossa seura voitti Suomen-mestaruuden kauden 1975–1976 päätteeksi, ja tästä vuoden päästä se saavutti SM-pronssia. Lisäksi seura on ollut jääpallossa mitaleilla. Näin tapahtui ensimmäisen kerran vuonna 1966. Vuonna 1977 Veiterä sai kuitenkin LaPan paikan pääsarjassa.

Nykyisin LaPan nimeä kantaa vuonna 2002 perustettu jalkapallon erikoisseura **FC LaPa**. FC LaPan miesten edustusjoukkue pelasi kaudella 2021 Suomen neljänneksi korkeimmalla sarjatasolla Kolmosessa. FC Lapa/2 pelaa Nelosessa. Seuran miesten joukkue nousi kaudeksi 2022 Kakkoseen  

## Lähteet

## Aiheesta muualla

* FC LaPan sivusto